Document ID: 32012D0136

KOMISSION PÄÄTÖS,
annettu 29 päivänä helmikuuta 2012,
yhteisen kieliaineistojen ja -teknologian infrastruktuurin perustamisesta eurooppalaisena tutkimusinfrastruktuurikonsortiona (CLARIN ERIC)
(tiedoksiannettu numerolla C(2012) 1018)
(2012/136/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1) ja erityisesti sen 6 artiklan 1 kohdan a alakohdan,
sekä katsoo seuraavaa:
(1)
Tšekki, Tanska, Saksa, Viro, Hollannin kielen unioni (Nederlandse Taalunie), Itävalta ja Alankomaat ovat pyytäneet 23 päivänä syyskuuta 2011 komissiota perustamaan yhteisen kieliaineistojen ja -teknologian infrastruktuurin eurooppalaisena tutkimusinfrastruktuurikonsortiona (jäljempänä CLARIN ERIC).
(2)
Alankomaat on antanut ilmoituksen, jossa se tunnustaa CLARIN ERICin sen perustamisesta lähtien yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 143 artiklan 1 kohdan g alakohdassa ja 151 artiklan 1 kohdan b alakohdassa tarkoitetuksi kansainväliseksi järjestöksi ja valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY (3) 23 artiklan 1 kohdan toisessa luetelmakohdassa tarkoitetuksi kansainväliseksi toimielimeksi.
(3)
Komissio on arvioinut hakemuksen asetuksen (EY) N:o 723/2009 5 artiklan 2 kohdan mukaisesti ja katsonut, että se täyttää asetuksessa esitetyt vaatimukset.
(4)
Tässä päätöksessä säädetyt toimenpiteet ovat asetuksen (EY) N:o 723/2009 20 artiklalla perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
1. Perustetaan eurooppalaisena tutkimusinfrastruktuurikonsortiona yhteinen kieliaineistojen ja -teknologian infrastruktuuri nimeltä CLARIN ERIC.
2. CLARIN ERICin perussääntö, jonka sen jäsenet ovat yhteisesti hyväksyneet, on tämän päätöksen liitteenä.
2 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä helmikuuta 2012.

Labels: 16
5
7
12
18